CELEX: 22019D0347
Language: bg
Date: 2019-01-25 00:00:00
Title: Решение № 3/JP/2018 от 25 януари 2019 година на Съвместния комитет, създаден съгласно Споразумението за взаимно признаване между Европейската общност и Япония, относно даването на одобрение за органи за оценяване на съответствието по секторното приложение за крайни далекосъобщителни съоръжения и за честотни генератори [2019/347]

1.3.2019   
            
            
               BG
            
            
               Официален вестник на Европейския съюз
            
            
               L 62/16
            
         
      РЕШЕНИЕ № 3/JP/2018
      от 25 януари 2019 година
      на Съвместния комитет, създаден съгласно Споразумението за взаимно признаване между Европейската общност и Япония, относно даването на одобрение за органи за оценяване на съответствието по секторното приложение за крайни далекосъобщителни съоръжения и за честотни генератори [2019/347]
      СЪВМЕСТНИЯТ КОМИТЕТ,
      като взе предвид Споразумението за взаимно признаване между Европейската общност и Япония, и по-специално член 8, параграф 3, буква а) и член 9, параграф 1, буква б) от него,
      като има предвид, че Съвместният комитет взема решение за включване в секторно приложение на един или няколко органа за оценяване на съответствието,
      РЕШИ:
      
                  1.
               
               
                  За посочения по-долу орган за оценяване на съответствието се дава одобрение по секторното приложение за крайни далекосъобщителни съоръжения и за честотни генератори към Споразумението по отношение на посочените по-долу продукти и процедури за оценяване на съответствието.
                  
                              Наименование, съкращение и данни за контакт на органа за оценяване на съответствието:
                              Наименование: CETECOM GmbH
                              Адрес: Im Teelbruch 116, 45219 Essen, DEUTSCHLAND
                              Телефон +49 20549519404
                              Факс +49 20549519150
                              Електронна поща: francis.lima@cetecom.com
                              Интернет адрес: http://www.cetecom.com
                              Лице за контакт на определените органи за оценяване на съответствието: Francis Lima
                           
                        
                              Обхват на одобрението по отношение на продуктите и процедурите за оценяване на съответствието:
                              За Закона за радиовълните:
                              Определено радиооборудване, посочено в член 38-2-2, параграф 1, подточки i), ii) и iii) от Закона за радиовълните
                           
                        
            
                  2.
               
               
                  Настоящото решение, съставено в два еднообразни екземпляра, се подписва от съпредседателите. Решението поражда действие от датата на полагане на последния подпис.
               
            
         
            
               От името на Япония
            
            Kyoichiro KAWAKAMI
            Подписано в Токио на 25 януари 2019 г.
         
         
            
               От името на Европейския съюз
            
            Ignacio IRUARRIZAGA
            Подписано в Брюксел на 16 януари 2019 г.